Як вядома, само слова “культура“ першапачаткова мела выключна сельскагаспадарчае значэнне. Лацінскі выраз cultus agri перакладаецца як “апрацоўка раллі”. Увогуле, слоўнік культуры, асабліва ў часы актыўнага нацыяўтварэння, наскрозь перасыпаны аграрнымі тэрмінамі і вобразамі: культурнае поле, карані, ніва, ралля, дзірван, рунь, сейбіт, ураджай, а таксама трагічнае жніво.